[{"text_idx": "#000004", "text": "Anrhydeddau a gwobrauCymrodyr er Anrhydedd"}, {"text_idx": "#000005", "text": "IsraddedigPorwch drwy ein pynciauCyrsiauPam astudio gyda ni?Diwrnodau Agored ac ymweliadauGwneud caisAriannu'ch astudiaethauFfioedd dysguCwrdd a\u0302\u2019n blogwyr myfyrwyrProsbectwsRhieni a chefnogwyrAthrawon a chynghorwyr gyrfaoeddCysylltu a\u0302 ni"}, {"text_idx": "#000006", "text": "O\u0302l-raddedigPorwch drwy ein pynciauPam astudio gyda ni?Cyrsiau a addysgirYmchwil o\u0302l-raddedigAriannu'ch astudiaethauFfioedd dysguDiwrnodau Agored ac ymweliadauProsbectwsGwneud caisCysylltwch a\u0302 ni"}, {"text_idx": "#000007", "text": "RhyngwladolYour countryGlobal eventsFunding and feesEnglish language requirementsEnglish language programmesFoundation and pre-master's programmesEuropean ExchangeStudy abroad in CardiffGraduate visa routeVisit usProspectusContact usCareer support for international students"}, {"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000012", "text": "Diwylliant ein hymchwilCynorthwyo ymchwilwyrCydweithioUniondeb a moesegCyllid a dyfarniadau"}, {"text_idx": "#000014", "text": "Ymchwil rhyngwladolAdnabod ein poblMyfyrwyr rhyngwladol"}, {"text_idx": "#000015", "text": "Cwrdd a\u0302\u2019n harloeswyrCampws ArloeseddEin partneriaethauNewyddion"}, {"text_idx": "#000021", "text": "Ein huchelgaisCofleidio ymgysylltiad cymunedolMeithrin sgiliau Cymru ar gyfer y dyfodolArwain adferiad gwyrdd CymruHyrwyddo'r Gymraeg a diwylliant Cymru"}, {"text_idx": "#000025", "text": "wrth wraidd popeth a wnawn"}, {"text_idx": "#000026", "text": "Ail flwyddyn, Cymraeg, Medic Tips"}, {"text_idx": "#000028", "text": "Mae dysgu ar sail achosion (DSA) a dysgu ar sail problemau (yn Saesneg, case-based learning a problem-based learning) yn dominyddu dulliau dysgu addysg feddygol modern. Erbyn hyn, ychydig o ysgolion meddygol sy\u2019n parhau i ddysgu mewn modd traddodiadol gyda dwy flynedd cyn-glinigol o wyddoniaeth dwys mewn darlithfeydd cyn cychwyn lleoliadau clinigol ym mlynyddoedd hwyrach y cwrs. Yng Nghaerdydd, rydyn ni\u2019n defnyddio dull DSA. Ond beth ydi DSA? No\u0302d y blog yma fydd i ateb y cwestiwn hwn."}, {"text_idx": "#000030", "text": "Mae DSA yn parhau ym mlwyddyn 2 o\u2019r cwrs. Mae\u2019r grwpiau yn newid ar gychwyn blwyddyn 2 ac yn newid eto ar o\u0302l y nadolig ym mlwyddyn 2 felly bydd un unigolyn wedi bod mewn tri grw\u0302p gwahanol erbyn diwedd yr ail flwyddyn gyda thri hwylusydd gwahanol. Mae gan grwpiau a\u2019u hwylusyddion gwahanol reolau gwahanol yngly\u0302n ag os ydi cyfrifiaduron neu llyfrau yn cael ei defnyddio yn ystod y cyfarfodydd."}, {"text_idx": "#000031", "text": "Rhai o\u2019r llyfrau wnes i eu gweld yn ddefnyddiol yn ystod DSA"}, {"text_idx": "#000032", "text": "Mae pob achos yn para am fythefnos. Mae\u2019r achosion yn ymdrin a\u0302 phynciau megis poen yn y frest, poen yn yr abdomen a byrder gwynt. Mae senario yn cael ei roi i\u2019r grwpiau ar gychwyn y pythefnos yn cynnwys sefyllfa presenol a rhai o fanylion hanes meddygol y claf. Mae disgwyl i\u2019r grw\u0302p drafod yr achos a chreu rhestr o amcanion dysgu i\u2019w cyflawni erbyn y cyfarfod nesaf, sy\u2019n digwydd ar gychwyn ar ail wythnos. Mae yna drydydd cyfarfod ar ddiwedd y pythefnos cyn sesiwn darlith gyda\u2019r flwyddyn gyfan i gloi\u2019r achos."}, {"text_idx": "#000033", "text": "Yn ystod y pythefnos, mae nifer o ddarlithoedd, sesiynau ymarferol, sesiynau tiwtorial a lleoliad clinigol sydd i gyd yn ymwneud a\u2019r achos. Bwriad DSA yw i adeiladu ar beth sy\u2019n cael ei ddysgu yn nhymor cyntaf y cwrs yn ystod y \u2018Platfform ar gyfer Gwyddorau Clinigol\u2019 felly mae yna eithaf llawer o wyddoniaeth yn cael ei ddysgu yn ystod DSA ond mae cysyniadau clinigol yn cael eu cyflwyno hefyd. Rhaid hefyd cofio mai nid \u2018datrys\u2019 yr achos yw bwriad DSA ond dysgu. Felly, er efallai eich bod chi\u2019n credu mai trawiad ar y galon (neu \u2018gnawdnychiad myocardiaidd\u2019) mae\u2019r claf a\u0302 phoen yn y frest yn ei brofi, mae\u2019n bwysig dysgu am yr holl achosion eraill o boen yn y frest hefyd oherwydd bydd eich cleifion yn y dyfodol yn dioddef o boen yn y frest o sawl achos gwahanol."}, {"text_idx": "#000034", "text": "Yn ystod y lleoliadau clinigol sy\u2019n digwydd yn ystod DSA, roedden ni fel arfer yn cyfarfod claf oedd yn debyg i\u2019r un yn yr achos. Roedd cyfle i ni drafod gyda nhw ac ymarfer cymryd hanes feddygol. Yna, roedden ni\u2019n dysgu sut i archwilio pa bynnag system oedd yr achos yn ei ymdrin a\u0302 fo cyn cael cyfle i ymarfer hyn ar gleifion."}, {"text_idx": "#000035", "text": "Bathodyn myfyriwr meddygol, rhaid ei wisgo ar bob lleoliad"}, {"text_idx": "#000036", "text": "Mae DSA yn parhau, mewn ffordd, trwy weddill y cwrs, er efallai ddim mor amlwg. Er fod y mwyafrif o\u2019n hamser yn cael ei dreulio ar leoliadau yn ystod blynyddoedd 3, 4 a 5 o\u2019r cwrs, mae yna gyfres o achosion efelychol ar gael er mwyn arwain ein dysgu ac er mwyn sicrhau bod pawb yn cyflawni\u2019r amcanion dysgu hyd yn oed os ydyn ni\u2019n cael profiadau gwahanol ar y lleoliadau. Rhaid cofio hefyd bod yr achosion rydyn ni\u2019n weld ar leoliadau yn gallu cael dylanwad arnom ni a gall hyn fod yn sail ar gyfer mwy o ddysgu o lyfrau neu o adnoddau ar y we."}, {"text_idx": "#000037", "text": "Mae yna nifer o adnoddau ar gael erbyn hyn sy\u2019n defnyddio achosion cleifion er mwyn cyfleu gwybodaeth. Mae rhain yn cynnwys adnoddau ar-lein yn ogystal a\u0302 llyfrau megis 250 Cases in Clinical Medicine. Wrth gwrs, ni ellir ddysgu popeth o gyfres o achosion cyffredin, mae yna glefydau anghyffredin sydd angen i ni wybod amdanyn nhw, ond mae gallu adnabod a thrin clefydau cyffredin yn bwysig ac yn rhywbeth sy\u2019n cael ei bwysleisio ar y cwrs C21."}, {"text_idx": "#000038", "text": "Rydw i\u2019n mwynhau\u2019r defnydd o achosion mewn addysg feddygol. Roedd cael canolbwyntio ar un maes am fythefnos ar y tro yn ystod y cyfnod DSA ffurfiol yn effeithiol, yn fy marn i. Yn ogystal, rydw i\u2019n gweld budd mewn gweld cleifion, trafod gyda nhw a\u2019u harchwilio, cyn mynd ati i ddarllen rhywbeth diddorol am yr achos a dysgu ymhellach, rhywbeth wnaeth un ymgynghorydd awgrymu i ni ym mlwyddyn 1. Er enghraifft, mae\u2019n llawer haws cofio sut cafodd claf penodol ei thrin nag edrych mewn llyfr a dysgu sut i drin deg clefyd gwahanol."}, {"text_idx": "#000039", "text": "Gobeithio bod hyn wedi rhoi syniad gwell i chi o beth mae dysgu ar sail achosion yn ei olygu ac efallai gall hyn eich helpu i ddewis rhwng math o gwrs integredig neu un traddodiadol. Rwyf yn hapus i ateb unrhyw gwestiynau am DSA neu i dderbyn unrhyw awgrymiadau ar gyfer blogiau\u2019r dyfodol."}, {"text_idx": "#000041", "text": "Blogs by students for students"}, {"text_idx": "#000042", "text": "Cwyno am bostiad neu flog"}, {"text_idx": "#000043", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}, {"text_idx": "#000044", "text": "Ysgolion AcademaiddDewch i ymweld a\u0302 niCysylltu a\u0302 niCysylltiadau mewn argyfwngGwybodaeth gyhoeddus"}, {"text_idx": "#000046", "text": "Datganiad hygyrcheddDatganiad ynghylch caethwasiaeth fodernPreifatrwyddTelerau defnyddioCwcis"}]